<filename>root/pli/ms/sutta/sn/sn54/sn54.5_root-pli-ms.json<gh_stars>10-100
{
  "sn54.5:0.1": "Saṁyutta Nikāya 54 ",
  "sn54.5:0.2": "1. Ekadhammavagga ",
  "sn54.5:0.3": "5. Dutiyaphalasutta ",
  "sn54.5:1.1": "“Ānāpānassati, bhikkhave, bhāvitā bahulīkatā mahapphalā hoti mahānisaṁsā. ",
  "sn54.5:1.2": "Kathaṁ bhāvitā ca, bhikkhave, ānāpānassati kathaṁ bahulīkatā mahapphalā hoti mahānisaṁsā? ",
  "sn54.5:1.3": "Idha, bhikkhave, bhikkhu araññagato vā rukkhamūlagato vā suññāgāragato vā nisīdati pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā. ",
  "sn54.5:1.4": "So satova assasati, satova passasati …pe… ",
  "sn54.5:1.5": "‘paṭinissaggānupassī assasissāmī’ti sikkhati, ‘paṭinissaggānupassī passasissāmī’ti sikkhati. ",
  "sn54.5:1.6": "Evaṁ bhāvitā kho, bhikkhave, ānāpānassati evaṁ bahulīkatā mahapphalā hoti mahānisaṁsā. ",
  "sn54.5:2.1": "Evaṁ bhāvitāya kho, bhikkhave, ānāpānassatiyā evaṁ bahulīkatāya satta phalā sattānisaṁsā pāṭikaṅkhā. ",
  "sn54.5:2.2": "Katame satta phalā sattānisaṁsā? ",
  "sn54.5:2.3": "Diṭṭheva dhamme paṭikacca aññaṁ ārādheti; ",
  "sn54.5:2.4": "no ce diṭṭheva dhamme paṭikacca aññaṁ ārādheti. ",
  "sn54.5:2.5": "Atha maraṇakāle aññaṁ ārādheti; ",
  "sn54.5:2.6": "no ce diṭṭheva dhamme paṭikacca aññaṁ ārādheti, no ce maraṇakāle aññaṁ ārādheti. ",
  "sn54.5:2.7": "Atha pañcannaṁ orambhāgiyānaṁ saṁyojanānaṁ parikkhayā antarāparinibbāyī hoti … ",
  "sn54.5:2.8": "upahaccaparinibbāyī hoti … ",
  "sn54.5:2.9": "asaṅkhāraparinibbāyī hoti … ",
  "sn54.5:2.10": "sasaṅkhāraparinibbāyī hoti … ",
  "sn54.5:2.11": "uddhaṁsoto hoti akaniṭṭhagāmī—",
  "sn54.5:2.12": "evaṁ bhāvitāya kho, bhikkhave, ānāpānassatiyā evaṁ bahulīkatāya ime satta phalā sattānisaṁsā pāṭikaṅkhā”ti. ",
  "sn54.5:2.13": "Pañcamaṁ. "
}